section_heading: Prva snimanja ploča (1953. – 1955.)
paragraph_text: Jedini nastup u "Grand Ole Opry" u Nashvilleu, Elvis je imao 2. listopada. Nakon prvog nastupa upravitelj Dim Denny rekao je Philipsu da pjevač nije loš, ali nije prikladan za program. Dva tjedna kasnije Elvis je nastupio u radio emisiji "Louisiana Hayride", glavnom konkurentu. Emisiju je prenosilo 198 radio stanice u 29 država. Prvi izlazak obilježila je Elvisova nervoza, dok je drugi izlazak bio smireni i energetski nastupa što je oduševilo publiku. Bubnjar emisije D.J. Fontana donio je novi element u nastup, naglašen ritam što je usavršio svirkama u strip klubovima, što je nadopunilo Elvisove kretnje. Nakon prvog nastupa Presley je angažiran da se godinu dana svake subote pojavljuje u emisiji. Svoju prvu gitaru, model Kay Tupelo Harware, kupljenu na njegov jedanaesti rođendan 08.siječnja 1946. u trgovini Tupelo Harware Co. za iznos $7.75, konačno je zamijenio u Memphisu, u trgovini glazbenim instrumentima O.K. Houck Piano Co. gdje je za iznos $79.50 kupio kvalitetniju gitaru Martin model 000-18 (vidio je kada su njegovu prvu gitaru odmah odložili u smeće!), a trio je počeo nastupati na različitim mjestima i klubovima u Houstonu, Texas, i Texarkana, Arkansas.